A Bizottság 2138/97/EK rendelete
(1997. október 30.)
az azonos tulajdonságokkal rendelkező olívaolaj-termelőövezetek körülhatárolásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1581/96/EK rendelettel [1] módosított, az olajok és zsírok piacának közös szervezéséről szóló, 1966. szeptember 22-i 136/66/EGK tanácsi rendeletre [2],
tekintettel a legutóbb a 636/95/EK rendelettel [3] módosított, az olívaolaj termelésére nyújtott támogatásra és az olívaolaj termelői szervezeteinek támogatására vonatkozó általános szabályok megállapításáról szóló, 1984. július 17-i 2261/84/EGK tanácsi rendeletre [4] és különösen annak 19. cikkére,
mivel a 2261/84/EGK rendelet 18. cikke megállapítja, hogy az olajbogyó-terméshozamokat és olívaolaj-hozamokat - a termelő tagállamok által szolgáltatott adatok alapján - az azonos tulajdonságokkal rendelkező termelőövezetek szerint kell rögzíteni;
mivel a termelőövezeteket a legutóbb az 1968/96/EK rendelettel [5] módosított, az 1992/93. gazdasági évre az olajbogyó-terméshozamok és az olívaolaj-hozamok rögzítéséről szóló, 1993. július 8-i 1934/93/EGK bizottsági rendelet [6] II. melléklete jelölte ki; mivel a termelőövezetek körülhatárolását számos alkalommal módosították az olajbogyó-terméshozamok és az olívaolaj-hozamok 1993/94-1995/96. gazdasági évre való rögzítésével kapcsolatosan; mivel - közigazgatási és strukturális okok miatt - az 1996/97. gazdasági évre az azonos tulajdonságokkal rendelkező termelőövezetek tekintetében újabb módosításokat kell végezni; mivel az áttekinthetőség érdekében az azonos tulajdonságokkal rendelkező termelőövezeteket újból körül kell határolni;
mivel az e rendeletben előírt intézkedések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
Az azonos tulajdonságokkal rendelkező olívaolaj-termelőövezeteket a mellékletnek megfelelően jelölik ki.
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1997. október 30-án.